
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 636 


31 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων εκτάσεως 

37.412,50 τ.μ. για την κατασκευή ΝΕΟ Χανίων Κα- 
στελλίου (Τμήμα Γαλατάς - Κολυμβάρι) Ανισόπεδος 
Κόμβος Κολυμβαρίου και Συνδετήριοι οδοί, στηνπε- 
ριοχή του Δήμου Κολυμπαρίου του Νομού Χανίων. 1 
Αλλαγή χρήσης τμήματος του υπ’ αρ. 353 τεμαχίου 
της συμπληρωματικής διανομής έτους 1978, αγρο¬ 
κτήματος Ν.Καβάλας Ν. Κιλκίς, υπό τα στοιχεία Α, 

Β, Γ,Δ, Ε,Ζ, Η,Θ, Ι,Κ,Λ, Μ,Ν,Α. 2 

Άρση κήρυξης ως αναδασωτέας έκτασης 4,050 
στρεμμάτων στη θέση «Κότωνα - Λακούδα» κοινό¬ 
τητας Ελαφονήσου Ν. Λακωνίας. 3 


ΑΠΟΦΑΣΕΙΣ 

Αριθ. 1804/716 (1) 

Αναγκαστική απαλλοτρίωση ακινήτων εκτάσεως 

37.412,50 τ.μ. για την κατασκευή ΝΕΟ Χανίων Καστελ- 
λίου (Τμήμα Γαλατάς - Κολυμβάρι) Ανισόπεδος Κόμ¬ 
βος Κολυμβαρίου και Συνδετήριοι οδοί, στην περιοχή 
του Δήμου Κολυμπαρίου του Νομού Χανίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξειςτου Ν. 2832/2.2.2001 «Κώδικας αναγκα¬ 
στικών απαλλοτριώσεων ακινήτων». 

2. Τις διατάξεις του Δ/τος της 25.11.29 «Περί κωδικο- 
ποιήσεως των περί κατασκευής και συντηρήσεως οδών 
κειμένων διατάξεων. 

3. Το υπ’ αριθμόν 1593/15.7.2002 έγγραφο της 
Ε.Υ.Δ.Ε./Β.Ο.Α.Κ. Υ.ΠΕ.ΧΩ.Δ.Ε., με το οποίο προτείνεται 
η κήρυξη αναγκαστικής απαλλοτρίωσης ακινήτων εκτά¬ 
σεως 37.412,50 τ.μ. για την κατασκευή ΝΕΟ Χανίων Κα- 
στελλίου (Τμήμα Γαλατάς - Κολυμβάρι) Ανισόπεδος Κόμ¬ 
βος Κολυμβαρίου και Συνδετήριοι οδοί, στην περιοχή του 
Δήμου Κολυμπαρίου του Νομού Χανίων. 

4. Την αριθ. Δ12/0/31367/27.2.2001 απόφαση 
Υ.ΠΕ.ΧΩ.Δ.Ε. (ΦΕΚ 201/Δ/2001) περί εφαρμογής του άρ¬ 


θρου 1 του Ν. 653/77 «Περί υποχρεώσεων των παρόδιων 
ιδιοκτητών για διάνοιξη Εθνικών Οδών κ.λπ.». 

5. Την αριθ. 68679/93/17.2.94 απόφαση έγκρισης περι¬ 
βαλλοντικών όρων του Υπουργείου ΠΕ.ΧΩ., της Γενικής 
Δ/νσης Περιβάλλοντος. 

6. Την 1081/23.5.2002 βεβαίωση της Ε.Υ.Δ.Ε./Β.Ο.Α.Κ. 
που προβλέπεται από τον Ν. 2985/2002, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή ΝΕΟ Χανίων Καστελλίου (Τμήμα Γαλατάς - Κολυμ¬ 
βάρι) Ανισόπεδος Κόμβος Κολυμβαρίου και Συνδετήριοι 
οδοί, στην περιοχή του Δήμου Κολυμπαρίου εκτάσεως 

37.412,50 τ.μ. που βρίσκεται στον Νομό Χανίων καιεικονί- 
ζεται με κλίμακα 1:500 στα κτηματολογικά διαγράμματα 
και στον αντίστοιχο κτηματολογικά πίνακα του 
Υ.ΠΕ.ΧΩ.Δ.Ε., Δ.Μ.Ε.Ο. - τμήμα μελετών οδών, που συ¬ 
ντάχθηκαν από τους Παν. Θεοδωρόπουλο και Νικ. Μπού- 
τρη στις 20.6.2000. 

Είναι δε θεωρημένα (κτηματολογικά διαγράμματα και 
κτηματολογικός πίνακας) στις 31.1.2001 από τον Δ/ντή 
Υ.ΠΕ.ΧΩ.Δ.Ε. Κων/νο Δεσίπρη. 

Στην έκταση που απαλ/νεται προβάλλουν δικαιώματα 
κυριότητας οι: 

1. Κωνσταντουδάκης Ευτύχιος του Ιωάννη. 

2. Ιερά Μονή Γωνιάς 

3. Ντουσάκης Γρηγόριος του Στεφάνου κ.τ.λ. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά στοι¬ 
χεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνη: α) Δημοσίου και θα αντιμετωπιστεί από τις πι¬ 
στώσεις του έργου με τίτλο «Κατασκευή της ΝΕΟ Χανίων 
Καστελλίου (Τμήμα Γαλατάς - Κολυμβάρι) Ανισόπεδος 
Κόμβος Κολυμβαρίου και Συνδετήριοι οδοί, στην περιοχή 
του Δήμου Κολυμπαρίου του Νομού Χανίων της ΣΑΕ 
071/3 έργο 2002/ΣΕ0 7130021 Βόρειος οδικός άξονας 
Κρήτης, με προϋπολογισμό 1.056.500 Ευρώ το οποίο εί¬ 
ναι ενταγμένο στο ΠΔΕ του Υ.ΠΕ.ΧΩ.Δ.Ε. και β) των ωφε- 
λουμένων παρόδιων ιδιοκτητών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 17 Ιουλίου 2002 

Ο Γ ενικός Γ ραμματέας Περιφέρειας 
ΑΘΑΝ.ΚΑΡΟΥΝΤΖΟΣ 

Αριθ. 1498 (2) 

Αλλαγή χρήσης τμήματος του υπ’ αρ. 353 τεμαχίου της 
συμπληρωματικής διανομής έτους 1978, αγροκτήμα¬ 
τος Ν.Καβάλας Ν. Κιλκίς, υπό τα στοιχεία Α, Β, Γ, Δ, Ε, 
Ζ, Η,Θ, Ι,Κ,Λ, Μ,Ν,Α. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Τηνπαρ. 1 του άρθρου 3 του Ν.1512/85 "Περί αλλα¬ 
γής χρήσεως - εκποιήσεων δημοσίων, δημοτικών ή Κοινο¬ 
τικών εκτάσεων". 

2. Την τήρηση των προϋποθέσεων, όπως αυτές εκφρά¬ 
ζονται στα υπ’ αριθ. κάτωθι έγγραφα: 

α) Την υπ’ αρ. 22/2002 απόφαση του Δημοτικού Συμ¬ 
βουλίου Πολυκάστρου. 

β) Το υπ’ αρ. 724/3.4.2002 έγγραφο του Δασαρχείου Κιλ¬ 
κίς. 

γ) Το υπ’ αριθ. 1139/11.3.2002 έγγραφο της Δ/νσης 
Υγείας Πρόνοιας Κιλκίς. 

δ) Το υπ’ αρ. 719/3.4.2002 έγγραφο της Δ/νσης 
Πολ/μίας Κιλκίς. 

ε) Το υπ’ αρ. Τ.Β.ΚΙ.Φ.14.1.7/190/11.3.2002 έγγραφο 
του Τμήματος Βιομηχανίας Κιλκίς. 

στ) Το υπ’ αρ. Φ.10.2/1014/11.3.2002 έγγραφο του ΕΟΤ 
Θεσ/νίκης. 

ζ) Το υπ’ αρ. 2856/15.3.2002 έγγραφο της ΙΣΤ'εφορείας 
Προϊστορικών και Κλασικών Αρχαιοτήτων. 

η) Το υπ’ αριθ. 902/1.4.2002 έγγραφο (βεβαίωση) του 
άρθρου 26του Ν. 1892/90. 

θ) Το υπ’ αρ. 5886/25.4.2002 έγγραφο της Δ/νσης Γε¬ 
ωργίας. 


3. Το τοπογραφικό διάγραμμα που συνέταξε ο Πολιτι¬ 
κός Μηχανικός Σάββας Παραστατίδης. 

4. Το γεγονός ότι η παρούσα δεν απαλλάσσει τον εν¬ 
διαφερόμενο από την προσκόμιση άλλων εγκρίσεων για 
την έκδοση οικοδομικής αδείας. 

5. Τις διατάξεις του αρθ. 3 του Ν. 2218/94 και του άρ¬ 
θρου 5 του Ν. 2240/94. 

6. Την υπ’ αρ. 326/95 Διαπιστωτική Πράξη του Νομάρχη 
Κιλκίς. 

7. Την υπ’ αρ. 688/20.3.2002 απόφαση Νομάρχη Κιλκίς 
περί: «έγκρισης περιβαλλοντικών όρων για την εγκατά¬ 
σταση/ λειτουργία της Βιομηχανίας παραγωγής και ε¬ 
μπορίας σάκων 5ΑΚΚ05 Α.Ε.», αποφασίζουμε: 

1. Την αλλαγή χρήσης του αγροτεμαχίου, με στοιχεία Α. 
Β. Γ. Δ. Ε. Ζ.Η. Θ. I. Κ. Λ. Μ. Ν. Α. (τμήματου εκ μεταβολής 
τεμαχίου 353 της συμπλ/κης διανομής έτους 1978 
Αγρ/τος Νέας Καβάλας) από βοσκή κοινόχρηστη σε γη με 
χρήση βιομηχανική για εγκατάσταση βιομηχανίας παρα¬ 
γωγής σάκων "8ΑΚΚ08 Α.Ε." όπως φαίνεται στο συνημ¬ 
μένο διάγραμμα. 

2. Από το κανονιστικού χαρακτήρα σκέλος της παρού¬ 
σας απόφασης (κατάτην Ε: 550/92) δεν βαρύνεται ο κρα¬ 
τικός προϋπολογισμός, ούτε ο προϋπολογισμός του οι¬ 
κείου Ο.Τ.Α. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κιλκίς, 28 Ιουνίου 2002 

Ο Νομάρχης 
Θ. ΠΑΡΑΣΤΑΤΙΔΗΣ 

Αριθ. 785 (3) 

Άρση κήρυξης ως αναδασωτέας έκτασης 4,050 στρεμμά¬ 
των στη θέση «Κότωνα - Λακούδα» κοινότητας Ελαφο¬ 
νήσου Ν. Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2503/97 «διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Την εγκύκλιο διαταγή του Υπουργού Γεωργίας αριθμ. 
87234/7539/3.9.97 «Οδηγίες σχετικά με τον χαρακτηρι¬ 
σμό εκτάσεων», καθώς και την εγκύκλιο διαταγή του 
Υφ/γού Γεωργίας αριθμ. 114959/855 π.ε./12.1.2000 σχε¬ 
τικά με την εφαρμογή αυτής. 

3. Την απόφαση του Γεν. Γραμματέα Περιφέρειας 
Πελοποννήσου αριθμ. 5872/29.8.97 (ΦΕΚ 551/Β/98) «Το¬ 
ποθέτηση Προϊσταμένων Δ/νσεων Υπηρεσιών Περιφέρει¬ 
ας Πελοποννήσου και εξουσιοδότηση υπογραφής». 

4. Τις γενικές αρχές περί ανακλήσεως διοικητικών πρά¬ 
ξεων. 

5. Την απόφαση του Νομάρχη Λακωνίας αριθμ. 
958/26.08.1993 «Κήρυξη αναδασωτέας έκτασης 4,050 
στρεμμάτων στη θέση «Κότωνα - Λακούδα» κοινότητας Ε¬ 
λαφονήσου Ν. Λακωνίας». 

6. Την αριθμ. 28/2001 απόφαση της Επιτροπής Επίλυ¬ 
σης Δασικών Αμφισβητήσεων Νομού Λακωνίας με την ο¬ 
ποία η έκταση 4.050 τετρ. μέτρων όπως εμφανίζεται στο α¬ 
πό 14.7.1998 τοπογραφικό διάγραμμα κλίμακας 1:500του 
αρχιτέκτονα μηχανικού Παναγιώτη Μανάκου με στοιχεία 
Α, Β, Γ, Δ, Ε, Ατο οποίο θεωρήθηκε σας 30.3.1999 από το 
Δασάρχη Μολάων και αποτελεί αναπόσπαστο μέρος της 
ανωτέρω απόφασης, δεν έχει δασικό χαρακτήρα και ως εκ 
τούτου δεν υπάγεται στις διατάξεις του Ν. 998/79. 


7. Το γεγονός ότι η ανωτέρω έκταση έχει κηρυχθεί ανα¬ 
δασωτέα με την αριθμ. 958/26.8.1993 απόφαση του Νο¬ 
μάρχη Λακωνίας. 

8. Την από 6.6.2002 αίτηση των Κων/νου Κωνσταντινίδη 
και Ασήμως συζ. Κων/νου Κωνσταντινίδη σχετικά με την 
άρση ως αναδασωτέας της αγροτικής ιδιόκτητης έκτα¬ 
σης των 4.050 τετρ. μέτρων. 

9. Το γεγονός ότι η υπόψη έκταση των 4.050 τετρ. μέ¬ 
τρων δεν υπάγεται στις διατάξεις προστασίας του Ν. 
998/79 έπειτα από την αμετάκλητη απόφαση 28/2001 
της Επιτροπής Επίλυσης δασικών Αμφισβητήσεων Νο¬ 
μού Λακωνίας και συνεπώς η απόφαση του Νομάρχη 
Λακωνίας αριθμ. 958/26.8.1993 είναι πλημμελής και α- 
νακλητέα, γιατί έχει ανατραπεί κατά τρόπο οριστικό και 
αμετάκλητο η αιτιολογική της βάση που αναφέρεται 
στη διαπίστωση του δασικού χαρακτήρα, αποφασί¬ 
ζουμε: 

α) Ανακαλούμε την απόφαση του Νομάρχη Λακωνίας α- 
ριθμ. 958/26.8.1993 με την οποία κηρύχθηκε αναδασωτέα 
η έκταση των 4.050 τετρ. μέτρων, όπως αυτή προσδιορί¬ 
ζεται στο τοπογραφικό διάγραμμα κλίμακας 1:500 του 
αρχιτέκτονα μηχανικού Παναγιώτη Μανάκου με στοιχεία 
Α, Β, Γ, Δ, Ε, Ατο οποίο θεωρήθηκε στις 30.3.1999 από το 
Δασάρχη Μολάων και αποτελεί αναπόσπαστο μέρος της 
αριθμ. 28/2001 απόφασης της Επιτροπής Επίλυσης Δασι¬ 
κών Αμφισβητήσεων Νομού Λακωνίας καθώς και της πα- 
ρούσης και αίρουμε το χαρακτηρισμό της ως αναδασω¬ 
τέας. 

β) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 17 Ιουλίου 2002 

Ο Διευθυντής Δασών 
ΓΡΗΓΟΡΙΟΣ ΠΑΠΑΪΩΑΝΝΟΥ 

